Pri výbere kontaktných šošoviek sa odpichnite od toho, či si chcete kúpiť dioptrické pre korekciu zraku, alebo len chcete ozvláštniť svoj vzhľad a zmeniť farbu očí. Vždy rešpektujte odporúčania odborníka a vyberajte šošovky so správnymi atribútmi (tvar, počet dioptrií, zakrivenie a priemer). Čo sa týka materiálov, môžete vyberať medzi mäkkými šošovkami z hydrogélu alebo silikón-hydrogélu či tvrdými. Dĺžku nosenia prispôsobte tomu, ako často plánujete šošovky nosiť.